Út er komin handbók fyrir heilbrigðisstarfsfólk sem fjallar um reykleysismeðferð og tóbaksvarnir . Bókin nefnist Tært loft og er unnin með hliðsjón af breskri bók , " Cleaning the air " , en staðfærð og löguð að íslenskum aðstæðum . Í henni er að finna leiðbeiningar fyrir heilbrigðisstarfsfólk um hvernig það getur aðstoðað fólk við að hætta að reykja á sem áhrifaríkastan hátt . Tilgangur bókarinnar er að o auka þekkingu heilbrigðisstarfsmanna á áhrifum reykinga á lýðheilsu o kynna helstu ákvæði tóbaksvarnalaga o veita heilbrigðisstarfsfólki upplýsingar um reykleysismeðferð í því skyni að bæta hæfni þeirra og öryggi á því sviði o styðja heilbrigðisstarfsfólk til að veita markvissa aðstoð til reykleysis o kynna úrræði og helstu leiðir við framkvæmd reykleysismeðferðar o bæta þekkingu heilbrigðisstarfsfólks á lyfjameðferð við tóbaksfíkn með og án nikótíns og auka hæfni þess til að ráðleggja reykingamönnum um lyfjameðferð og gerð áætlunar fyrir hvern og einn . Bókin fæst hjá Krabbameinsfélagi Reykjavíkur .